কাইথি () ২০১৯ সালে মুক্তিপ্রাপ্ত তামিল ভাষীয় অ্যাকশন রোমাঞ্চকর ঘরানার ভারতীয় চলচ্চিত্র, যার কাহিনীকার ও পরিচালক ছিলেন লোকেশ কনকরাজ। লোকেশ সিনেমাটিক ইউনিভার্স-এর প্রথম চলচ্চিত্র এটি। চলচ্চিত্রটিতে প্রধান চরিত্রে অভিনয় করেন কার্তি এবং নারাইন ও ধীনা পার্শ্ব চরিত্রে অভিনয় করেন ৷ সিনেমাটিরড্রীম ওয়ারিওর পিকচার্স -এর ব্যানারে প্রযোজনা করেন এস. আর. প্রকাশবাবু ও এস. আর. প্রভু এবং বিবেকানন্দ পিকচার্স্ -এর ব্যানারে তিরুপ্পুর বিবেক সহ-প্রযোজনা করেন ৷ এই চলচ্চিত্রের সংগীত পরিচালনা করেন স্যাম সি. এস., সিনেমাটোগ্রাফির কাজ করেন সাথয়ান সূরয়ান এবং ফিলোমিন রাজ এডিটিং -এর দায়িত্ব পালন করেন ৷  সিনেমার কাহিনী আবর্তিত হয়েছে সদ্য মুক্তি পাওয়া এক কয়েদি "দিল্লি"কে ঘিরে, যে তার মেয়ের সাথে প্রথমবার দেখা করার উদ্দেশ্যে যাওয়ার পথে সন্দেহবশতঃ পুনঃগ্রেফতার হয় ৷ যখন এক পার্টিতে কতিপয় পুলিশ অফিসার ষড়যন্ত্রমূলক ড্রাগ বিষক্রিয়ার শিকার হন, তখন ইন্সপেক্টর বিজয় ডিল্লীকে তার মেয়ের সাথে দেখা করিয়ে দেওয়ার পরিবর্তে অসুস্থ পুলিশ অফিসারদের একটা লরীতে করে হাসপাতালে পৌঁছে দেওয়ার জন্য রাজী করায় ৷ ডিল্লী, বিজয় ও লরীর মালিক হাসপাতালের উদ্দেশ্যে বেরিয়ে পড়ে এবং পথে অপরাধীদের ও সময়ের সাথে যুদ্ধ করে গন্তব্যে পৌঁছায় ৷ যাত্রাপথে তারা একটা পুলিশ স্টেশনকে আক্রমণের হাত থেকেও রক্ষা করে ৷  কাইথি ২৫ অক্টোবর ২০১৯ তারিখে দিওয়ালী উপলক্ষে মুক্তি দেওয়া হয় ৷ ছবিটি মুক্তির পর থেকেই এর অ্যাকশন সিকোয়েন্স, অভিনয় ও চিত্রনাট্যের জন্য দর্শকদের কাছে খুব জনপ্রিয়তা পায় ৷ দর্শকমহলের ইতিবাচক সাড়া পাওয়ার ফলে, সিনেমাটি দারুন ব্যবসায়িক সফলতা পায় এবং চলচ্চিত্রবোদ্ধা ও সমালোচকদের প্রচুর প্রশংসা অর্জন করে ৷ সম্প্রতি এই সিনেমাটির হিন্দী পুনঃনির্মাণ করার আনুষ্ঠানিক ঘোষণা করা হয়েছে, যেখানে মূল চরিত্রে অজয় দেবগনকে অভিনয় করতে দেখা যাবে ৷   অভিনয়ে   কার্থি - দিল্লি  মনিকা - আমুধা, দিল্লি মেয়ে  নারাইন - ইন্সপেক্টর বিজয়  ধীনা - কামাৎচি  অর্জুন দাস - আনবু  জর্জ মারয়ান - কনস্টেবল নেপোলিয়ন  হরিশ উথামান - আদাইকালাম  উদয়রাজ - কলেজ শিক্ষার্থী  চেতন - ডা: আমুধান   পুনঃনির্মাণ  রিলায়েন্স এন্টারটেইনমেন্ট -এর সাথে মিলে মধু মান্টেনা এই সিনেমার স্বত্ত্ব কিনে নিয়েছেন হিন্দীতে পুনঃনির্মাণের জন্য, এবং অজয় দেবগন ছবিটির প্রধান চরিত্রে অভিনয়ের জন্য চুক্তিবদ্ধ হয়েছেন ৷   পুরস্কার ও মনোনয়নসমূহ  অনুষ্ঠানের তারিখপুরস্কারবিভাগপ্রাপক এবং মনোনীত ব্যক্তিফলাফলসূত্র ০৪ জানুয়ারি ২০২০ জ়ি সিনে অ্যাওয়ার্ডস্ তামিল প্রিয় পরিচালক লোকেশ কনকরাজ  সেরা স্টান্ট পরিচালক আনবারিভ  সেরা খলনায়ক অর্জুন দাস  সেরা সাপোর্টিং অভিনেতা - পুরুষ জর্জ মারয়ান  ১১ জানুয়ারি ২০২০ আনন্দ ভিকাতান সিনেমা অ্যাওয়ার্ডস্ সেরা সাপোর্টিং অভিনেতা - পুরুষ  সেরা স্টান্ট পরিচালক আনবারিভ  ১৫ জানুয়ারি ২০২০ নরওয়ে তামিল ফিল্ম ফেস্টিভাল অ্যাওয়ার্ডস্ সেরা অভিনেতা কার্থি  সেরা খলনায়ক অর্জুন দাস  সেরা সম্পাদক ফিলোমিন রাজ  ১৪ মার্চ ২০২০ ক্রিটিকস্ চয়েজ ফিল্ম অ্যাওয়ার্ডস্ সেরা অভিনেতা - পুরুষ কার্থি    তথ্যসূত্র    বহিঃসংযোগ     বিষয়শ্রেণী:তামিল ভাষার চলচ্চিত্র বিষয়শ্রেণী:২০১৯-এর চলচ্চিত্র বিষয়শ্রেণী:২০১০-এর দশকের তামিল ভাষার চলচ্চিত্র বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র বিষয়শ্রেণী:চেন্নাইয়ে ধারণকৃত চলচ্চিত্র বিষয়শ্রেণী:২০১০-এর দশকের পশ্চাদ্ধাবন চলচ্চিত্র বিষয়শ্রেণী:ভারতীয় পশ্চাদ্ধাবন চলচ্চিত্র বিষয়শ্রেণী:তামিলনাড়ু পুলিশের কাল্পনিক চিত্রায়ণ বিষয়শ্রেণী:সত্য ঘটনা অবলম্বনে অ্যাকশন চলচ্চিত্র বিষয়শ্রেণী:২০১৯-এর অ্যাকশন থ্রিলার চলচ্চিত্র বিষয়শ্রেণী:ঔষধ সম্পর্কিত চলচ্চিত্র বিষয়শ্রেণী:মাদকের অপব্যবহার সম্পর্কে চলচ্চিত্র বিষয়শ্রেণী:কুম্ভিলতা বিতর্কে জড়িত চলচ্চিত্র বিষয়শ্রেণী:চেন্নাইয়ের পটভূমিতে চলচ্চিত্র বিষয়শ্রেণী:কারাগারের পটভূমিতে চলচ্চিত্র বিষয়শ্রেণী:ভারতীয় অপরাধ থ্রিলার চলচ্চিত্র বিষয়শ্রেণী:সত্য ঘটনা অবলম্বনে থ্রিলার চলচ্চিত্র বিষয়শ্রেণী:অন্য ভাষায় পুনর্নির্মিত তামিল চলচ্চিত্র বিষয়শ্রেণী:লোকেশ কনকরাজ পরিচালিত চলচ্চিত্র বিষয়শ্রেণী:স্যাম সি. এস. সুরারোপিত চলচ্চিত্র বিষয়শ্রেণী:কোল্লমে ধারণকৃত চলচ্চিত্র বিষয়শ্রেণী:তিরুচিরাপল্লীতে ধারণকৃত চলচ্চিত্র বিষয়শ্রেণী:পেরম্বলুরের পটভূমিতে চলচ্চিত্র বিষয়শ্রেণী:তিরুচিরাপল্লীর পটভূমিতে চলচ্চিত্র বিষয়শ্রেণী:২০১৯-এর পটভূমিতে চলচ্চিত্র